Marianne Haukland

Marianne Haukland (født 1989) er en norsk politiker for Høyre. Hun møtte som stortingsrepresentant for Finnmark i perioden 2017–2021. 

Haukland har mastergrad i statsvitenskap fra Universitetet i Tromsø. Hun var leder for Studentparlamentet ved UiT i studieåret 2013/2014 og medlem av universitetsstyret i 2014/2015.

I 2015 ble Haukland valgt inn i kommunestyret og formannskapet i Alta.

I 2017 ble hun vararepresentant til Stortinget og møtte fast ut stortingsperioden, så lenge Frank Bakke-Jensen var statsråd i Erna Solbergs regjering. Haukland satt i Stortingets familie- og kulturkomité. Vetle Langedahl møtte i hennes svangerskapspermisjon.

I 2023 ble hun leder for kontrollutvalget i Alta kommune.

Hun har arbeidet blant annet som kommunerevisor og som personalleder i bygge- og anleggsbransjen i Alta.

 Referanser 

 Eksterne lenker 



Kategori:Stortingsrepresentanter fra Høyre
Kategori:Stortingsrepresentanter for Finnmark
Kategori:Stortingsrepresentanter 2017–2021
Kategori:Lokalpolitikere i Alta
Kategori:Høyre-politikere i Finnmark
Kategori:Alumni fra Universitetet i Tromsø